Apteke by Netcare toe vir publiek | Netwerk24
Dit is deel van die hospitaalgroep se poging om die risiko vir die oordrag van die koronavirus te beperk.
"Dit sal help om die hoeveelheid mense in hospitale te verminder en om die gevaar van oordrag aan personeel, asook pasiënte te verminder," sê Jacques du Plessis, besturende direkteur van Netcare se hospitaalafdeling.
Die apteke sal steeds dienste aan die hospitale verskaf.
Alternatiewe reëlings is getref vir lede van die publiek wat hul chroniese medisyne by die Netcare-apteke kry.
Mense wat maandeliks hul chroniese medikasie daar kry, moet die apteke kontak om dit op aangewese punte buite die hospitaal te kry.
As alternatief kan die aptekers 'n ander apteek van die persoon se keuse kontak en reëlings tref dat die voorskrifmedisyne daar verskaf word.
Mense wat ontslaan word uit hospitale, sal steeds met hul ontslag hul voorgeskrewe medikasie by die apteke kan kry.